b'\n_START_ARTICLE_\nLong Duration Exposure Facility\n_START_PARAGRAPH_\nLong Duration Exposure Facility (LDEF) oli NASAn avaruusolosuhteita mittaava matalan kiertoradan (noin 500 kilometri\xc3\xa4) satelliitti. Se vietiin avaruuteen 7. huhtikuuta 1984 avaruussukkula Challengerilla ja tuotiin avaruussukkula Columbialla takaisin maahan 20. tammikuuta 1990, jossa sen vauriot analysoitiin._NEWLINE_Satelliitti oli noin 9\xc2\xa0800 kilogrammaa painava ja sen eri pinnat oli p\xc3\xa4\xc3\xa4llystetty maaleilla, aurinkopaneleilla ja l\xc3\xa4mp\xc3\xb6suojaeristepeitoilla, joiden vaurioita avaruuden s\xc3\xa4teilyss\xc3\xa4, tyhji\xc3\xb6ss\xc3\xa4 ja avaruusromut\xc3\xb6rm\xc3\xa4yksiss\xc3\xa4 haluttiin analysoida. Kaikkiaan aluksella oli 57 koetta.'